stanford-oval/wikipedia huggingface dataset:
Aquamarine
Juoni

Elokuva kertoo ystävistä, Clairesta ja Hayleystä. Heillä on edessään suuri ongelma, Hayleyn äiti on saanut uuden työn Australiasta ja he muuttavat jo viiden päivän päästä. Hayley ei halua muuttaa, koska hän ei näkisi Clairea enää. Niinpä he yrittävät löytää ratkaisun tilanteeseen. Eräänä yönä myrsky huuhtoo Aquamarine-nimisen merenneidon Clairen isovanhempien omistaman rantaklubin altaaseen. Hayley ja Claire löytävät Aquamarinen. Aquamarinen täytyy löytää aito rakkaus kolmessa päivässä, tai hän joutuu naimisiin isänsä valitseman puolison kanssa. Claire ja Hayley lupaavat auttaa häntä ja palkkioksi saavat yhden toiveen. Kolmessa päivässä ehtii tapahtua yhtä jos toista, mutta löytääkö Aquamarine rakkauden ja muuttaako Hayley Australiaan?
Aquamarine luokitellaan komediaksi, jossa on kunnon tyttöjen elokuvan ainesta, kuten rakkautta ja ystävyyttä. Tarina kertoo kahdesta tytöstä, jotka auttavat merenneitoa toteuttamaan unelmansa.
Näyttelijät

| 0 | 1 | 2 |
| --- | --- | --- |
|  JoJo Levesque  | … |  Hayley Rogers   |
|  Emma Roberts  | … |  Claire Brown   |
|  Sara Paxton  | … |  Aquamarine   |
|  Jake McDorman  | … |  Raymond   |
|  Arielle Kebbel  | … |  Cecilia Banks   |
|  Claudia Karvan  | … |  Ginny Rogers   |
|  Bruce Spence  | … |  Leonard   |
|  Tammin Sursok  | … |  Marjorie   |
|  Roy Billing  | … |  Grandpa Bob   |
|  Julia Blake  | … |  Grandma Maggie   |
|  Shaun Micallef  | … |  Storm Banks   |
|  Lulu McClatchy  | … |  Bonnie   |
|  Natasha Cunningham  | … |  Patty   |
|  Dichen Lachman  | … |  Beth-Ann   |
|  Lincoln Lewis  | … |  Theo   |
|  Julia Blake  | … |  Jessica   |
Artome

| Artome |
| --- | --- |

Perustettu:  2016
Toimitusjohtaja:  Mikael Marttinen
Kotisivu:  www.artome.fi
Infobox OKVirheellinen NIMI-arvo: 
Artome on suomalainen yritys, joka valmistaa Heinolan tehtaalla siirrettäviä plug-and-play-ominaisuuksin varustettuja älykalusteita esittämiseen, oppimiseen ja moneen muuhun. Ajatus asennusvapaasta ja helposti käyttöön mukautuvasta esitysteknologiasta on Artomen perusta. Yrityksen tavoitteena on suunnitella ja rakentaa audiovisuaalista teknologiaa kestävällä tavalla ja tuoda joustavuutta sekä helppoutta käyttäjille suomalaista designia unohtamatta.[lähde? ]
Artomen tuotteissa yhdistyvät projektori, sisäänrakennettu äänijärjestelmä sekä videoneuvotteluominaisuudet. Heidän lippulaivatuotteensa Artome M10 on kerännyt palkintoja ympäri maailmaa: mm. kultamitalin Best of NeoCon -kilpailussa Chicagossa 2022 sekä Red Dot Product design -tunnustuksen 2023.[lähde? ]
Yrityksen on perustanut Toni Parikka. Nykyinen toimitusjohtaja on Mikael Marttinen. Se on perustettu 2016.
Kalusteita viedään 30 maahan.
Arvi Karvonen

Arvi Aleksanteri Karvonen (29. syyskuuta 1888 Sakkola – 17. helmikuuta 1969) oli suomalainen säveltäjä ja musiikkipedagogi. Hän suoritti Helsingin lukkari-urkurikoulun vuonna 1908, opiskeli Helsingin Filharmonisen seuran orkesterikoulussa vuosina 1909–1910, Helsingin Musiikkiopistossa vuosina 1911–1914 ja valmistui filosofian kandidaatiksi 1927. Hän toimi opettajana, kuoronjohtajana ja kanttori-urkurina oppikouluissa, kirkkomusiikkiopistossa ja vuosina 1927–1956 Sibelius-akatemiassa (vuodesta 1950 lehtorina). Vuosina 1921–1922 hän työskenteli musiikinopettajana Suomi-Opistossa Hancockissa Yhdysvalloissa, vuosina 1931–1951 Sibelius-Akatemian opettajayhdistyksen puheenjohtajana sekä vuosina 1927–1945 Helsingin Pasilan kirkon urkurina.
Arvi Karvonen sävelsi mm. kaksi urkusonaattia, neljä kantaattia sekä hengellisiä kuorolauluja. Hän julkaisi mm. oppikirjan  Säveltapailun oppijakso I–II (1946–1947), Sibelius-Akatemian 75-vuotishistoriikin (1957) sekä tutkielmia ja artikkeleja musiikin alalta eri julkaisuihin.
Artturi Vesenterä

Artturi Arvid Vesenterä (sukunimi aik. Wasenius; 28. elokuuta 1881 Nurmijärvi – 3. syyskuuta 1954 Helsinki) oli suomalainen opettaja ja Suomen vapaan katolisen kirkon ensimmäinen pappi.
Vesenterän vanhemmat olivat ylikonduktööri Kaarlo Aleksanteri Wasenius (sittemmin Vesenterä) ja Amanda Loviisa Sundström. Hän pääsi ylioppilaaksi Turun reaalilyseosta 1904 ja valmistui kansakoulunopettajaksi Jyväskylän opettajaseminaarista 1904. Vesenterä opiskeli myös Helsingin yliopistossa ja valmistui filosofian kandidaatiksi 1915.
Vesenterä toimi vuodesta 1916 alkaen Helsingin keskusvankilan opettajana. Hän oli mukana perustamssa 1919 Kristillistä tutkimusryhmää jonka jäsenet olivat pääasiassa teosofeja. Teosofisesta liikkeestä alkunsa saanut Vapaa katolinen kirkko perustettiin Australiassa 1916. Vuonna 1927 kirkon piispa J. Wedgewood vihki Vesenterän Suomen vapaan katolisen kirkon ensimmäiseksi papiksi ja hän toimi 1929 toimintansa aloittaneen kirkon pappina ja ylivikaarina yli 20 vuoden ajan.
Artturi Vesenterän vanhemmpi veli Frans Hjalmar Vesenterä (1881–1916) toimi Kotiniemen kasvatuslaitoksen yliopettajana ja viimeksi Uudenkaarlepyyn kappalaisena.
Teoksia

Onko kristinusko ainoa oikea uskonto?. Arvo Manninen, Pori 1945
Arvi Kauppila

Arvi Kauppila (1. helmikuuta 1882 Uusikirkko T.l. – 29. marraskuuta 1931 Lahti) oli suomalainen Suolahden tehtaiden ja Heinolan vaneritehtaan johtaja.
Kauppila kävi Kotkan kauppaoppilaitoksen. Hän oli muun muassa Ali Riihijärven omistaman Suolahden höyrysahan palveluksessa ja lopulta Riihijärven liikkeiden johdossa. Hän oli myös Suolahden Höyrylaiva Oy:n toimitusjohtajana ja Joh. Parviaisen Säynätsalon tehtailla isännöitsijänä ja Jyväskylässä Parviaisen liikkeen pääkonttorin konttoripäällikkönä.
Kauppila perusti yhdessä eräiden keskisuomalaisten liikemiesten kanssa vuonna 1918 Oy Suolahden Tehtaat-yhtiön, joka rakensi Suolahteen suuren vaneritehtaan. Hän oli Suolahden tehtaiden johtajana vuoteen 1929 saakka, jolloin hän siirtyi Heinolan vaneritehtaan johtajaksi. Hän kuoli marraskuussa 1931 halvauskohtauksen seurauksena Lahden sairaalassa.
Kauppila oli Äänekosken kunnanvaltuuston jäsenenä ja hän teki aloitteen Suolahden kauppalan muodostamisesta. Hän oli jäsenenä Suolahti-Kokkola ja Suolahti-Haapajärvi-rautatiekomiteoissa. Kauppila kirjoitti artikkeleita useisiin suomalaisiin, ruotsalaisiin ja englantilaisiin alan julkaisuihin.
ArtReview

ArtReview on vuonna 1949 perustettu maailmanlaajuisesti julkaistava nykytaidelehti. Lehti julkaisee vuosittain Power 100 -listan taidemaailman vaikutusvaltaisimmista henkilöistä.
Aiheesta muualla

ArtReview’n verkkosivut (englanniksi)
Automotodrom Grobnik

| Automotodrom Grobnik |
| --- | --- |

Sijainti:   Rijeka, Kroatia
Valmistumisvuosi:  1978
Radan pituus:  4,168 km
Mutkia:  15
Suurimmat tapahtumat:  MotoGP
Automotodrom Grobnik on vuonna 1978 avattu 4,168 kilometriä pitkä moottorirata, joka sijaitsee Rijekassa, Kroatiassa. Radalla ajettiin vuodet 1978-1990 MotoGP -sarjaa. Vuonna 2020 radalla ajettiin NASCAR Whelen Euro Series -autokilpailuja.
Käännös suomeksi
Aurajoen Uinti

Aurajoen Uinti oli Turussa toimiva uimaseura. Seura perustettiin sääntömuutoksella vuonna 2005 Turun Työväen Uimareiden (perustettu 1922), Turun Uimaseuran (perustettu 1910) ja Turun NMKY:n uintijaoksen (perustettu 1979) yhdistettyä koko uintitoimintansa yhteistoimintaseura Turun Uintiin. Seuran päävalmentajana toimi Lauri Rautiainen.
Aurajoen Uinti oli nimenä varsin perinteikäs – samanniminen uintiseura oli eräs Suomen Uimaliiton perustajajäsenistä vuonna 1906.
Seura yhdistyi Åbo Simklubb – Uintiklubi Turku muodostaen Uinti Turku – Åbo Simning maaliskuussa 2023.
Aiheesta muualla

Seuran kotisivu
Art Basel

Art Basel vuonna 2011.
Art Basel on vuonna 1970 perustettu, Sveitsin Baselissa vuosittain pidettävä taidenäyttelytapahtuma. Tapahtuma on levinnyt Aasiaan ja Amerikkaan Art Basel Hong Kongin ja Art Basel Miamin muodossa.
Tapahtumaviikon aikana tapahtumassa käy jopa satatuhatta vierasta. Heistä monet ovat taidekeräilijöitä. Myyjinä ovat maailman johtavat galleriat, jotka arvostavat Art Baselin asiantuntevaa yleisöä ja sen ostohalukkuutta.
Aiheesta muualla

Kuvia tai muita tiedostoja aiheesta Art Basel Wikimedia Commonsissa
Art Basel. Virallinen sivusto.
As Good as New

| ”As Good as New” ABBA |
| --- | --- | --- |

Singlen tiedot
 Albumilta: Voulez-Vous
 Äänitetty : 1979
 Julkaistu: 1979
 Tuottaja(t): Benny Andersson Björn Ulvaeus
 Tyylilaji: pop
 Kesto: 03.24
 Levy-yhtiö: Polar Music
Abban muut singlet
| ”Gimme! Gimme! Gimme! (A Man After Midnight)” 1979 | ”As Good as New” 1979 | ”I Have a Dream” 1979 |
As Good as New on ruotsalaisen Abba-yhtyeen musiikkikappale vuodelta 1979. Kappaleen sävelsivät ja sanoittivat Benny Andersson ja Björn Ulvaeus. Se julkaistiin yhtyeen kuudennen studioalbumin Voulez-Vous avausraitana. Päävokalistina on Agnetha Fältskog.
"As Good as New" julkaistiin singlen a-puolena Meksikossa ja Boliviassa. B-puolena on "I Have a Dream". Useimmissa maissa julkaistiin painos, jossa "I Have a Dream" on a-puolena ja "As Good as New" b-puolena.
Käännös suomeksi
Aura ja tähdet

| Aura ja tähdet |
| --- | --- |
Ohjaaja:  Timo Bergholm
Perustuu:  Seán O’Caseyn näytelmään The Plough and the Stars (1926)
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  10.3.1967
Aiheesta muualla
IMDb 
Infobox OKNimi-testi OK: 
Aura ja tähdet on Yleisradion Televisioteatterin tuottama, vuonna 1967 ensiesitetty televisionäytelmä, jonka ohjasi Timo Bergholm. Se on Paavo Lehtosen suomennos irlantilaisen työläiskirjailija Seán O’Caseyn vuonna 1926 julkaistusta näytelmästä The Plough and the Stars, jonka tapahtumat sijoittuvat Irlannin vapaussotaan muutamaa vuotta aiemmin.
Samaan näytelmään perustuu John Fordin vuoden 1936 elokuva Vallankumouksen pyörteissä.
Rooleissa

| 0 | 1 | 2 |
| --- | --- | --- |
|  Esko Salminen  | … |  Jack Clithroe   |
|  Pirkko Peltomäki  | … |  Nora Clithroe   |
|  Matti Oravisto  | … |  Peter Flynn   |
|  Rauno Ketonen  | … |  Nuori Covey   |
|  Birgitta Ulfsson  | … |  Bessie Burgess   |
|  Pia Hattara  | … |  Rouva Cogan   |
|  Maija Leino  | … |  Mollser   |
|  Lasse Pöysti  | … |  Fluther Good   |
|  Arto Tuominen  | … |  Luutnantti Langon   |
|  Eero Keskitalo  | … |  Kapteeni Brennan   |
|  Paavo Pentikäinen  | … |  Korpraali Stoddart   |
|  Kalevi Kahra  | … |  Kersantti Tinley   |
|  Virpi Uimonen  | … |  Rosie Redmond   |
|  Lars Svedberg  | … |  Puhuja   |
|  Risto Mäkelä  | … |  Puhuja   |
|  Pehr-Olof Sirén  | … |  Puhuja   |
|  Matti Ranin  | … |  Puhuja   |
Aviv Geffen

Aviv Geffen.
Aviv Geffen (hepreaksi אביב גפן, s. 10. toukokuuta 1973 Ramat Gan, Israel) on israelilainen rock-muusikko. Geffenin musiikissa on vaikutteita mm. Pink Floydilta ja The Beatlesilta. Kuten Roger Watersille, John Lennonille tai Bob Dylanille, musiikki on Geffenille sosiaalisen sanoman väline. Hänen sanoituksensa ottavat usein kantaa rauhan puolesta. Geffen, jonka eno oli israelilainen sotasankari Moshe Dayan, onkin noussut yhdeksi Israelin rauhanliikkeen näkyvimmistä hahmoista.
Geffen teki läpimurron kotimaassaan 18-vuotiaana levyttämällään esikoisalbumillaan, Ze Rak Or Hayareach ("It's Only The Moonlight", 1992). Aiemmin yksinomaan hepreaksi levyttänyt Geffen tutustui vuonna 2000 Porcupine Tree -yhtyeen Steven Wilsoniin ja on julkaissut tämän kanssa useita englanninkielisiä albumeita Blackfield-nimellä.
Ari Pitkänen

| Ari Pitkänen> Aron Pitkänen |
| --- | --- |
 Ari Pitkänen vuonna 1901
Henkilötiedot
Syntynyt: 20. kesäkuuta 1876 Kuopio
Kuollut: 15. tammikuuta 1938 Viipuri
Kansalaisuus:  Suomi
Ammatti:  toimittaja kansanedustaja kirjailija
Vanhemmat:  Paavo Pitkänen Agata Vilhelmiina Miettinen
Puoliso:  Augusta Koponen (1907–1908) Aino Ruusa Mäkelä (1914–)
Aiheesta muualla
Löydä lisää kirjailijoitaKirjallisuuden teemasivulta
Aron (Ari) Pitkänen (20. kesäkuuta 1876 Kuopio – 15. tammikuuta 1938 Viipuri) oli suomalainen toimittaja, kansanedustaja ja kirjailija.
Pitkäsen vanhemmat olivat työmies Paavo Pitkänen ja Agata Vilhelmiina Miettinen. Käytyään Kuopion lyseota 1888–1897 hän aloitti lehtimiesuransa kesätoimittajana Uusi Savo -lehdessä Kuopiossa 1897 ja Salmetar-lehdessä Iisalmessa 1898. Pitkänen oli uutisosaston toimittajana Viipurin Sanomissa 1898–1899, toimitussihteerinä Savo–Karjala, Kuopion Uutiset ja Pohjois-Savo -lehdissä Kuopiossa 1899–1904 sekä toimittajana Raahen Lehdessä 1904–1906.
Pitkänen oli päätoimittajana Raahen lehdessä 1906, Karjalan Sanomissa Joensuussa 1909–1918 ja Karjalan Maa -lehdessä Joensuussa 1918–1933. Vuodesta 1933 hän oli vapaa toimittaja.
Pitkänen oli Maalaisliiton kansanedustajana 1919–1922 edustaen Kuopion läänin itäistä vaalipiiriä. Hän kuului Joensuun kaupunginvaltuustoon ja toimi Kuopion kaupunginvaltuuston sihteerinä 1902–1904 sekä Joensuun kaupunginvaltuuston vt. sihteerinä  1918. Pitkänen kuului myös Maalaisliiton lisättyyn puoluehallitukseen ja hän oli Maalaisliiton sanomalehtimiesyhdistyksen puheenjohtaja ja vuosina 1921–1923 Suomen sanomalehtimiesten liiton hallituksen jäsen.
Ari Pitkänen oli naimisissa 1907–1908 Augusta Koposen kanssa. Jäätyään leskeksi hän meni 1914 uusiin naimisiin Aino Ruusa Mäkelän kanssa.
Teoksia

Keltakukkia, romaani.  Backman, Kuopio 1900 (nimimerkillä Ari Aalto)
Miehet Manalasta : dialogi laulun kanssa : Kullervon hyvästi jättö : Kalevalan mukaan, näytelmä.    Viipurin Sanomain kirjapaino 1900 (nimimerkillä Ari Aalto)
Elämän virralta, romaani.   Malmström, Kuopio 1901 (nimimerkillä Ari Aalto)
Lönnrotin päivä Salopeltolassa : 1-näytöksinen lasten näytelmä.     Telén ja K., Kuopio 1903 (anonyyminä)
Kertomus V.- ja u.-seura ”Katajan” 10-vuotisesta toiminnasta, toimittanut ”Katajan” jäsen.   Joensuu 1910
Riemuruno Kuopion liikeapulaisyhdistyksen 25-vuotisjuhlaan 7.12.1919.    Kuopio 1919
Korota karjalaisen kodin harja : Pohjois-Karjalan karjaväelle : runo Nurmeksen karjajuhlille 20.6.1924. Joensuu 1924
Kun kestää maa : juhlaruno Korisevan maamiesseuran oman kodin vihkiäisiin 16.8.1925.   Joensuu 1925
Pohjois-Karjala : juhlaruno Pohjois-Karjalan maakuntajuhliin 9.7.1925.    Joensuu 1925
Juhlaruno Pohjois-Karjalan karjanhoitokoulun vihkiäisissä 11.1.1926, tekijä P. Korhonen ; Karjatyttöin laulu, tekijä Ari Pitkänen. Joensuu 1926
Runo Suomen maalaisliiton 20-vuotisjuhliin Kuopiossa kesäkuun 13 p:nä 1926.    Joensuu 1926
Synnyinseuduille : juhlaruno Savon Heimojuhlille 6.-8.7.1928.   Savon seura, Kuopio 1928
Maalaisliiton 25-vuotisjuhlaan, juhlaruno.   Joensuu 1931
Pielisvyön vuosituhantislaulu.    Joensuu 1933
Tohmajärven tehdasosuusliike r.l. 30-vuotias.   Tohmajärven tehdasosuusliike, Viipuri 1937
Käännöksiä

Fredrik Nycander: Nuorta ja vanhaa väkeä : kokoelma kertoelmia, suomentanut Ari Aalto.    Malmström, Kuopio 1900
Mark Ashton:  Ainoa : kertomus Pilatuksen puolisosta, suomentanut Ari Aalto.    Malmström, Kuopio 1901
Carl Frederik Tietgen: Elämäkerta : omistettu nuorille kauppamiehille.     Malmström, Kuopio 1901
Othellon voittokulku : pila 1:ssä näytöksessä, mukaellen suomentaneet Emil Palm ja Ari Pitkänen.    Telén ja K., Kuopio 1902
AGS-17

| AGS-17 |
| --- | --- |
 AGS-17
Aseen tyyppi:  kranaattikonekivääri
Alkuperämaa:   Neuvostoliitto
Palvelushistoria
Palvelusvuodet:  vuodesta 1971 eteenpäin
Valmistushistoria
Suunniteltu:  1960-luvulla
Valmistajat:  Molot
Eri versiot:  AGS-17, AG-17A, AG-17M
Tekniset tiedot
Paino:  31 kg (29 patruunan vyölippaalla 45,5 kg)
Kaliiperi:  30 mm
Toimintatapa:  suljetulta lukolta ampuva massasulku
Lipas:  29 patruunan vyölipas
Tulinopeus:  350–400 ls/min
Lähtönopeus:  185 m/s
Tehokas kantama:  700 m (suorasuuntauksella)
AGS-17 Plamja (ven. АГС-17 Пламя, ’liekki, lieska’) on neuvostoliittolais-venäläinen 30 mm kranaattikonekivääri. AGS on lyhennys sanoista avtomatitšeski granatomjot stankovyi (ven. автоматический гранатомёт станковый) eli ”automaattinen kranaatinheitin, jalustalla”.
Historia

AGS-17:n kehitystyö aloitettiin Tulassa Neuvostoliitossa vuonna 1967. Suunnittelutyön aloittamiseen vaikuttivat ilmeisesti Neuvostoliiton ja Kiinan väliset rajaselkkaukset sekä vietnamilaisten kommunistijoukkojen kokemukset yhdysvaltalaisia Mk 19 -kranaattikonekiväärein varustettuja joukkoja vastaan käydyistä taisteluista Vietnamin sodassa. Kranaattikonekiväärin ajateltiin olevan erittäin tehokas ase massamaista jalkaväkitaktiikkaa käyttäviä kiinalaisjoukkoja vastaan. Ensimmäiset 30 mm kranaattikonekiväärit saatiin koekäyttöön vuonna 1969, ja massatuotanto voitiin aloittaa Molotin tehtailla 1971.
Rakenne ja ominaisuudet

Kranaattikonekiväärin pääosat ovat: varsinainen ase AG-17, kolmijalka SAG-17 ja suuntain PAG-17. Aseella voidaan ampua sekä sarja- että kertatulta. AGS-17:n toimintaperiaate on suljetulta lukolta ampuva massasulku, eli lukko pysyy laukaisutapahtuman ajan kiinni ainoastaan oman inertiansa avulla. Ase on vyösyöttöinen. Aseeseen kiinnitettävään vyölippaaseen mahtuu 30 patruunan vyö, mutta ensimmäinen vyölenkki on jätettävä aseen lataamisen mahdollistamiseksi tyhjäksi, joten ammustäyttö on 29 patruunaa. Aseella voidaan ampua suorasuuntaustulta 700 metriin asti ja epäsuoraa tulta 1 700 metriin.
Versioita

AG-17A: Helikopterikäyttöön tarkoitettu versio, jossa sähkömekaaninen laukaisukoneisto ja paksu putken alumiinivaippa. Käytetty aiemmin Mi-8-helikopterien oviaseena ja sittemmin Mi-24:ssä GUV-8700-asekasetin kranaattikonekivääriversiossa (9A669).
AG-17M: Laivoilla ja BMD-3-rynnäkköpanssarivaunuissa käytetty malli, joka eroaa AG-17:stä ainoastaan paremmin kuumenemista kestävän putkensa osalta.
Teknisiä tietoja (AGS-17)

Kaliiperi: 30 mm
Paino:
Varsinainen: 18 kg
Kolmijalka: 12 kg
Tähtäin: 1 kg
Täysi vyölipas (29 patruunaa): 14,5 kg
Yhteensä: 45,5 kg
Lähtönopeus: 185 m/s
Tulinopeus: 350–400 ls/min
Tähtäyslaite: PAG-17
Tyyppi: suuntain
Suurennos: 2,7×
Tähtäysala: 12°
Ampumatarvikkeet

VOG-17M
Tyyppi: patrunoitu esisirpaloitu sirpalekranaattilaukaus
Patruunatunnus: 30×29B (vyökantainen)
Paino:
Patruuna: 350 g
Kranaatti: 275 g
Räjähdysainelataus: 36 g heksogeenia (А-IX-1)
Ajopanos: 2,7 g
Sytytin: VMG-M
Tyyppi: itsetuhoiskusytytin
Lisäksi on olemassa uudempia, paranneltuja VOG-30-laukauksia. VOG-17M ja VOG-30:tä vanhempia VOG-17-patruunoita on myös olemassa. Ne eroavat VOG-17M:stä siten, että niissä käytetään VMG-iskusytytintä, jossa ei ole itsetuhomekanismia.
Järjestelmän venäläisiä taisteluvälineindeksinumeroita

AGS-17 (АГС-17): 6G10 (6Г10)
AG-17 (АГ-17): 6G11 (6Г11)
PAG-17 (ПАГ-17): 1OP78 (1ОП78)
SAG-17 (САГ-17): 6T8 (6Т8)
VOG-17 (ВОГ-17): 7P9 (7П9)
VOG-17M (ВОГ-17M): 7P9M (7П9М)
VOG-30 (ВОГ-30): 7P36 (7П36)
Vyölipas: 6L11 (6Л11)
Patruunavyö (30 patr.): 6L12 (6Л12)
Vyöntäytin: 6Ju13 (6Ю13)
VOG-17M-patruuna (oikealla). Vasemmalla vertailun vuoksi 7,62×39 mm rynnäkkökiväärin patruuna.
Baphetoidea

| Baphetoidea |
| --- | --- |
 Eucritta
 Kivihiilikausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia/sensu lato
Yläheimo::  †Baphetoidea  Cope, 1875
Synonyymit
 Loxommatoidea Watson, 1929 
Alaryhmät
 †Eucritta  †Spathicephalus  †Baphetidae 
Infobox OKNimi-testi OK: 
Baphetoidea on sukupuuttoon kuollut varhaisten tetrapodien yläheimo. Se sisältää heimon Baphetidae ja useita basaalisempia sukuja, kuten Eucritta ja Spathicephalus (joka luetaan omaan heimoonsa Spathicephalidae). Yläheimo tunnetaan myös nimellä Loxommatoidea, mutta tämä on Baphetoidean nuorempi synonyymi.
Armas Uksila

Armas Uksila eli Pahka-Jaakko.
Johannes Armas Petter Pekanpoika Uksila oli amerikansuomalainen tenorilaulaja ja lehtimies. Hän käytti myös taiteilijanimeä Pahka-Jaakko.
New Yorkin Uutiset -lehden toimittajana ollut Armas Uksila perusti 1920 New Yorkin Laulumiehet -mieskuoron yhdessä toimittaja Yrjö Sjöblomin kanssa. Vuonna 1918 hän teki kaksi J. Alfred Tannerin laulujen levytystä Victor-levymerkille taiteilijanimellä Pahka-Jaakko.
Levytykset

27. tammikuuta 1918
Kerrän mä rakastuin
Pikkuinen poika
Aiheesta muualla

Armas Uksilan levytyksiä Youtubessa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Armas Uksila
Käännös suomeksi
Avalon (yhtye)

| Avalon> Tiedot |
| --- | --- |
Toiminnassa:  2012–
Tyylilaji:  sinfoninen metalli
Kotipaikka:   Helsinki, Suomi
Jäsenet:  Timo Tolkki, kitarat, basso   Antti Ikonen, koskettimet   Tuomo Lassila, rummut  
Levy-yhtiö:  Frontiers Records  
Infobox OKNimi-testi OK: 
Avalon (myös nimellä Timo Tolkki's Avalon) on suomalainen Timo Tolkin perustama sinfonista metallia soittava yhtye.
Julkaisut > Albumit

The Land of New Hope (2013)
Angels of the Apocalypse (2014)
Return to Eden (2019)
The Enigma Birth (2021)
Aiheesta muualla

Avalon (yhtye) Encyclopaedia Metallumissa (englanniksi)
Avalon (yhtye) Discogsissa. (englanniksi)
Atal Bihari Vajpayee

| Atal Bihari Vajpayee |
| --- | --- |

Intian pääministeri
 16. toukokuuta 1996 – 1. kesäkuuta 1996  
Presidentti:  Shankar Dayal Sharma
Edeltäjä:  P. V. Narasimha Rao
Seuraaja:  H. D. Deve Gowda
 19. maaliskuuta 1998 – 22. toukokuuta 2004  
Presidentti:  K. R. Narayanan A. P. J. Abdul Kalam
Edeltäjä:  Inder Kumar Gujral
Seuraaja:  Manmohan Singh
Henkilötiedot
Syntynyt: 24. joulukuuta 1924
Kuollut: 16. elokuuta 2018 (93 vuotta)
Tiedot
Puolue:  Intian kansanpuolue BJP
Uskonto:  hindulaisuus
 Nimikirjoitus
Atal Bihari Vajpayee (hindiksi अटल बिहारी वाजपेयी, Aṭal Bihārī Vājpeyī, 25. joulukuuta 1924 Gwalior, Madhya Pradesh – 16. elokuuta 2018) oli intialainen poliitikko, joka on toiminut maansa pääministerinä kahteen otteeseen, ensin vuonna 1996 ja toistamiseen 13. lokakuuta 1998 – 19. toukokuuta 2004. Vajpayee edusti hindunationalistista Intian kansanpuoluetta ja on puolueen merkittävin vaikuttaja. Hän on vaikuttanut Intian parlamentissa vuodesta 1957.
Intiassa opintonsa suorittanut Vajpayee tunnetaan myös runoilijana, sillä hän on julkaissut runokokoelman. Vajpayee oli naimaton, mutta hänellä on kaksi adoptoitua tytärtä.
Aiheesta muualla

Kuvia tai muita tiedostoja aiheesta Atal Bihari Vajpayee Wikimedia Commonsissa
| 0 | 1 | 2 |
| --- | --- | --- |
| Edeltäjä: P. V. Narasimha Rao | Intian pääministeri 1996 | Seuraaja: H. D. Deve Gowda |
| 0 | 1 | 2 |
| --- | --- | --- |
| Edeltäjä: Inder Kumar Gujral | Intian pääministeri 1998–2004 | Seuraaja: Manmohan Singh |
Intian pääministerit
Nehru
Nanda
Shastri
I. Gandhi
Desai
C. C. Singh
R. Gandhi
V. P. Singh
Shekhar
Rao
Vajpayee
Gowda
Gujral
M. Singh
Modi
Arvi Kivikari

Arvi Aukusti Kivikari, sukunimi vuoteen 1904 Boman (16. maaliskuuta 1893 Hämeenlinna – 5. huhtikuuta 1972) oli suomalainen varatuomari, asianajaja ja Hämeenlinnan pormestari.
Kivikarin vanhemmat olivat kirjapainon johtaja Aukusti Aleksanteri Boman (1872–1913) ja Sofia Ulrika Björklund. Kivikarin isä perusti vuonna 1900 kustannusliike Kariston yhdessä Arvi A. Karlssonin (myöhemmin Karisto) kanssa.  Arvi Kivikari pääsi ylioppilaaksi Hämeenlinnan lyseosta 1912, suoritti oikeustutkinnon 1917 ja sai varatuomarin arvon 1920.
Kivikari toimi asianajajana Hämeenlinnassa 1917–1935. Hän oli Hämeenlinnan pormestarina 1935–1963. Kivikari oli kaupunginvaltuutettuna 1946–1953 ja valtuuston puheenjohtajana 1946–1950 sekä kuului kaupunginhallitukseen 1951–1954.
Kivikari oli perustamassa Hämeenlinna-Seuraa ja hän oli muun muassa Hämeenlinnan Suomalaisen säästöpankin isännistön puheenjohtaja, Hämeenlinnan Musiikinystävien puheenjohtaja ja Hämeenlinnan kaupunginorkesterin kunniapuheenjohtaja.
Kivikari oli naimisissa vuodesta 1919 Karin Aleksandra Rehellin kanssa.
Toimitustöitä

Hämeenlinna : hopeanharmaitten muistojen kaupunki - De silvergråa minnenas stad - The town of the silver grey memories - Die Stadt der silbergrauen Erinnerungen ; toim. Eino Mäkinen ; teksti Matti Kurjensaari ; toimituskunta Arvi Kivikari ym. Kivi, Helsinki 1952